**Дзмітрый Гомза** (нар. 3 мая 1987, Баранавічы) — беларускі футбаліст, нападнік.

Клубная кар’ера
---------------

Выхаванец баранавіцкага футбола, спачатку гуляў у клубах ніжэйшых ліг. У сезоне 2011 стаў найлепшым бамбардзірам «Белтрансгаза» ў Другой лізе.

У пачатку 2012 года перайшоў у «Гомель», за які не згуляў ніводнага матча ў аснове (тым не менш стаў пераможцам Суперкубка Беларусі 2012) і хутка быў аддадзены ў арэнду «Віцебску». У «Віцебску» стаў найлепшым бамбардзірам клуба ў сезоне 2012.

Пасля сезона 2012 пакінуў гомельскі клуб і ў лютым 2013 года перайшоў у «Тарпеда-БелАЗ». У жодзінскім клубе, аднак, не замацаваўся і ў ліпені 2013 года стаў іграком «Гарадзеі», дзе замацаваўся ў аснове.

У студзені 2014 года пакінуў «Гарадзею» і ў лютым падпісаў кантракт з «Віцебскам». Але на гэты раз ужо не здолеў прадэманстраваць бамбардзірскіх паказчыкаў двухгадовай даўніны, за палову сезона забіў 4 галы. У жніўні 2014 года пакінуў віцебскі клуб і перайшоў у «Гомельчыгунтранс», дзе стаў асноўным нападнікам.

У сакавіку 2016 года зноў апынуўся ў складзе «Гомеля». У сезоне 2016 быў асноўным нападнікам гамяльчан і дапамог клубу перамагчы ў Першай лізе, а сам быў прызнаны заўзятарамі найлепшым іграком каманды ў сезоне. У сезоне 2017 страціў месца ў аснове і згуляў толькі ў сямі матчах Вышэйшай лігі, звычайна выходзячы на замену. У ліпені 2017 года кантракт нападніка з «Гомелем» па пагадненні бакоў быў разарваны, і Дзмітрый стаў іграком «Белшыны». У сезоне 2018 з 17 галамі стаў другім бамбардзірам Першай лігі.

У студзені 2019 года стаў іграком «Смалявічаў». У якасці асноўнага нападніка дапамог камандзе вярнуцца ў Вышэйшую лігу. У снежні 2019 года падпісаў кантракт з «Гомелем». У сезоне 2020 дапамог «Гомелю» вярнуцца ў Вышэйшую лігу, з 14 галамі стаў другім бамбардзірам каманды. У 2021 годзе заставаўся іграком гомельскай каманды ў Вышэйшай лізе, дзе рэгулярна гуляў у аснове, адзначыўся 8 галамі за сезон.

У студзені 2022 года трэніраваўся з мазырскай «Славіяй», а пазней далучыўся да бабруйскай «Белшыны», з якой у лютым падпісаў кантракт. Спачатку чаргаваў выхады ў стартавым складзе і на замену, з лета замацаваўся ў стартавым складзе. Па выніках сезона з 6 галамі стаў другім бамбардзірам каманды.

У лютым 2023 года папоўніў склад гомельскага «Паперпрама». У маі 2023 года па выніках справы аб дагаварных матчах быў абвешчаны АБФФ персонай нон-грата ў беларускім футболе, пасля чаго па пагадненні бакоў пакінуў «Паперпрам» і неўзабаве далучыўся да каманды «Спарк» у аматарскай лізе Гомеля.

Дасягненні
----------

* Беларусь Уладальнік Суперкубка Беларусі: 2012
* Беларусь Пераможца Першай лігі чэмпіянату Беларусі: 2016

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Крыніцы
-------

1. ↑  Dmitri Gomza // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑
4. ↑  Дмитрий Гомза подписал контракт с жодинским «Торпедо-БелАЗ» (руск.)(недаступная спасылка). *sportpanorama.by* (20 лютага 2013). Архівавана з першакрыніцы 25 снежня 2015.
5. ↑  Футбол. Дмитрий Гомза и Игорь Хомляк покинули "Городею" (руск.)(недаступная спасылка). *pressball.by* (23 студзеня 2014). Архівавана з першакрыніцы 26 снежня 2015.
6. ↑  Дмитрий Гомза подписал контракт с "Витебском" (руск.). *football.by* (16 лютага 2014). Праверана 24 лютага 2023.
7. ↑  Плясунов и Гомза покинули «Витебск» (руск.). *by.tribuna.com*.
8. ↑  Дмитрий Гомза подписал контракт с "Гомелем" (руск.). *football.by* (23 сакавіка 2016). Праверана 24 лютага 2023.
9. ↑  Футбол. Дмитрий Гомза: хочется поблагодарить тренерский штаб "Гомеля" за то, что доверяли на протяжении всего сезона (руск.)(недаступная спасылка). *pressball.by* (6 лістапада 2016). Архівавана з першакрыніцы 9 лістапада 2016.
10. ↑  "Гомель" расстался с Гомзой (руск.). *football.by* (8 ліпеня 2017). Праверана 24 лютага 2023.
11. ↑  Левицкий, Гомза и Щегрикович пополнили ряды "Смолевичей" (руск.). *football.by* (12 студзеня 2019). Праверана 24 лютага 2023.
12. ↑  Гомза подписал контракт с "Гомелем" (руск.). *football.by* (30 снежня 2019). Праверана 24 лютага 2023.
13. ↑  Гомза стал игроком "Белшины" (руск.). *football.by* (22 лютага 2022). Праверана 24 лютага 2023.
14. ↑  Гомза и Санец стали игроками "Бумпрома" (руск.). *football.by* (22 лютага 2023). Праверана 24 лютага 2023.
15. ↑  Футбол. Гостренер Анатолий Юревич дисквалифицирован на 5 лет, Владимир Нидергаус и Дмитрий Гомза стали персонами "нон грата" (руск.). *pressball.by* (11 мая 2023). Архівавана з першакрыніцы 30 мая 2023. Праверана 30 мая 2023.
16. ↑  Футбол. Дмитрий Гомза покинул "Бумпром" (руск.). *pressball.by* (12 мая 2023). Архівавана з першакрыніцы 30 мая 2023. Праверана 30 мая 2023.
17. ↑  93 беларускія футбалісты выступілі з асуджэннем гвалту ВІДЭА  (бел.).  Наша Ніва (12 верасня 2020). Праверана 17 красавіка 2024.

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол |